# ПОЛИТИКА ЗА ВЪЗНАГРАЖДЕНИЯТА

**НА ЧЛЕНОВЕТЕ НА СЪВЕТА НА ДИРЕКТОРИТЕ**

**на**

**„Булгар Чех Инвест Холдинг“ АД**

## ОБЩИ ПОЛОЖЕНИЯ

**Чл. 1.** (1) „Булгар Чех Инвест Холдинг“ АД приема и прилага политика за възнагражденията на членовете на Съвета на директорите на дружеството, във връзка с изпълнението на техните отговорности и задължения по осъществяването на контрол и управление на дейността на дружеството.

1. Политиката за възнагражденията има за цел определянето на ясни и обективни принципи и изисквания за формиране на възнагражденията на членовете на Съвета на директорите на „Булгар Чех Инвест Холдинг“АД.
2. Политиката за възнагражденията има за цел да подкрепи усилията за устойчивост на дружеството, включително за опазване на околната среда, социални политики и корпоративно управление.

**Чл. 2.** (1) Политиката за възнагражденията се разработва от Съвета на директорите на „Булгар Чех Инвест Холдинг“ АД с активното участие на функционално независими и компетентни експерти от Дружеството, както и на външни консултанти, ако е необходимо, които следва да осигурят независима преценка за целесъобразността на Политиката.

* 1. Лицата по ал. 1 осигуряват съобразяването на Политиката за възнагражденията с дългосрочните интереси и устойчивост на дружеството и с изпълнението на неговите основни бизнесцели.
	2. Политиката за възнагражденията на „Булгар Чех Инвест Холдинг“ АД ще допринесе за изпълнение на поставените бизнес цели на дружеството, дългосрочните му интереси и устойчивостта му, а именно: съответствие със стратегията, целите, ценностите и дългосрочните интереси на дружеството, както и прилагане на мерки за избягване на конфликт на интереси, осигуряване на прозрачност чрез оповестяване на приетата Политика за възнагражденията в съответствие с изискванията на Наредбата за изискванията към възнагражденията и ЗППЦК, в това число осъществяване на технологично обновление и продуктово развитие, увеличаване на производителността и качеството на труда в дружеството, налагане на високи стандарти на фирмено управление, стабилно и устойчиво развитие на дружеството, охраняване интересите на акционерите, спазването на приложимите правила ипроцедури.
	3. Политиката за възнагражденията на „Булгар Чех Инвест Холдинг“ АД ще допринесе за изпълнение на поставените цели за устойчивост на дружеството, включително за опазване на околната среда, социални политики и корпоративно управление.
	4. Мерките за предотвратяване или управление на конфликти включват: задължение за членовете на СД да избягват конфликти между своя интерес и интересите на дружеството. Ако такива конфликти възникнат, лицата са длъжни да уведомят своевременно дружеството, както и да разкрият тези обстоятелства по начин, достъпен за акционерите, включително и да не участват във вземането на решения в тези случаи. Дружеството прилага единни норми и правила за предотвратяване на конфликт на интереси, висока прозрачност при вземанетонарешения на всички равнища, регулярен анализ на риска от възникване на конфликт на интереси, постоянен мониторинг относно риска от възникване на конфликт на интереси.
	5. Политиката за възнагражденията и измененията в нея се утвърждават на Общо събрание на акционерите на „Булгар Чех Инвест Холдинг“ АД чрез включване на самостоятелна точка в дневния ред, обявен в поканата по чл. 115, ал. 2 от Закона за публичното предлагане на ценникнижа.
	6. Политиката за възнагражденията се преразглежда от Общото събрание на акционерите на „Булгар Чех Инвест Холдинг“ АД веднъж на всеки четири години, или когато са необходими съществени изменения и/или допълнения в нея, или когато това е необходимо за изпълнението на целите на чл. 11, ал. 8 отНаредба№ 48 от 20.03.2013 г. за изискванията към възнагражденията на Комисията за финансов надзор.

**Чл. 3**. (1) Дружеството разкрива пред акционерите си начина, по който прилага Политиката за възнагражденията в доклад за изпълнение на Политиката, който есамостоятелендокументкъм годишния финансов отчетза дейността на„Булгар Чех Инвест Холдинг“ АД и се приема от Общото събрание на акционерите надружеството.

1. Докладът по ал. 1 съдържа програма за прилагане на Политиката за възнагражденията за следващата финансова година или за по-дълъг период, преглед на начина, по който Политиката за възнагражденията е прилагана през годината, включително всички ползи под всякаква форма, които са предоставени или дължими на настоящите и бившите членове на Съвета на директорите, с акцент върху съществените изменения, приети в нея, спрямо предходната финансовагодина.
2. Докладът по ал. 1 следва да е със съдържание, отговарящо на изискванията на чл. 13 от Наредба № 48 от 20.03.2013 г. за изискванията към възнагражденията на Комисията за финансовнадзор.
3. Всеки акционер или негов представител, участващ в редовното Общо събрание на дружеството, може да отправя препоръки по Доклада по ал. 1. В случай, че са отправени препоръки, „Булгар Чех Инвест Холдинг“ АД посочва в следващия доклад по ал. 1 как са взети предвидпрепоръките.

**Чл. 4.** Във всички случаи на изменения и/или допълнения на Политиката за възнаграждения в нея се включват описание и разяснение на съществените промени и начина, по който са отчетени резултатите от гласуванията на Общото събрание, становищата на акционерите и протоколите от общите събрания, на които е била разглеждана и гласувана Политиката завъзнагражденията.

**Чл. 5.** (1) До приемането на Политика за възнагражденията, „Булгар Чех Инвест Холдинг“ АД изплаща възнагражденията на членовете на Съвета на директорите в съответствие със съществуващата си практика.

1. В случай че Общото събрание на акционерите не одобри предложената от Съвета на директорите Политика, последният, респ. изпълнителният му член, е длъжен да представи преработен вариант на Политиката на следващото Общо събрание.
2. Съветът на директорите е длъжен по реда на ал. 2 да представи преработен вариант на Политиката и във всички случаи, в които предложенията му за изменения и/или допълнения на съществуващата Политика не са приети от Общото събрание наакционерите.

**Чл. 6.** Съветът на директорите на дружеството носи отговорност за прилагането на Политиката за възнагражденията, с оглед спазване на заложените в нея принципи.

## ОСНОВНИ ПРИНЦИПИ, КРИТЕРИИ ИПОКАЗАТЕЛИ

**Чл. 7.** При формиране на възнагражденията на членовете на Съвета на директорите на дружеството се прилагат следните основни принципи:

1. Съответствие на възнагражденията с реализирането на бизнес целите и стратегията за развитие на дружеството, защитата на интересите и утвърждаването на ценностите на „Булгар Чех Инвест Холдинг“АД.
2. Осигуряване на възнаграждение, което да позволи привличането, задържането и мотивирането на членове на Съвета на директорите с необходимите качества за успешно управление и развитие надружеството.
3. Недопускане на дискриминация, конфликт на интереси и неравностойно третиране на членовете на Съвета на директорите на дружеството при определяне и договаряне на възнагражденията.
4. Отчитане на задълженията и приноса на всеки един от членовете на Съвета на директорите в дейността и резултатите надружеството.
5. Отчитане на интересите на служителите на дружеството, които не са членове на Съвета на директорите, в това число на възнагражденията им и условията им на труд, при разработването наПолитиката.
6. Съответствие на възнагражденията с целитеза устойчивост на дружеството, включително за опазване на околната среда, социални политики и корпоративно управление.

**Чл. 8.** „Булгар Чех Инвест Холдинг“ АД изплаща на членовете на Съвета на директорите на дружеството постоянно (фиксирано) възнаграждение, чийто конкретен размер се определя с решение на Общото събрание на дружеството.

**Чл. 9.** (1) Възнагражденията и отношенията между дружеството и членовете на Съвета на директорите, включително изпълнителните директори, се уреждат с договор за възлагане на управлението, който се сключва в писмена форма от името на дружеството чрез председателя на Съвета на директорите на дружеството или упълномощен от него другчлен.

1. Общото събрание на акционерите на дружеството определя възнаграждението на членовете на Одитниякомитет.
2. Размерът на възнагражденията на прокуриста на дружеството се определя в договор за търговскоуправление.

**Чл. 10.** (1) Условията и максималният размер на обезщетенията при прекратяване на договор с член на Съвета на директорите на дружеството, съответно с изпълнителните директори, във връзка с предсрочно прекратяване на договора, както и плащания, свързани със срок на предизвестието или предвидени в клаузата, забраняваща извършването на конкурентна дейност, се уреждат с Политиката за възнагражденията на „Булгар Чех Инвест Холдинг“АД.

1. Към настоящия момент „Булгар Чех Инвест Холдинг“ АД не е предвидило плащания на обезщетения при предсрочно прекратяване на договор с член на Съвета на директорите на дружеството, съответно с Изпълнителните директори на дружеството, както и плащания, във връзка със срок на предизвестие или плащания във връзка с клаузи, забраняващи извършването на конкурентна дейност.
2. Общият размер на обезщетенията по ал. 1 следва да не надвишава сумата от изплатените годишни постоянни възнаграждения на лицето за 2години.
3. Обезщетения по ал. 1 не се дължат, в случай че прекратяването на договора се дължи на незадоволителни резултати и/или виновно поведение на члена на Съвета на директорите на дружеството, съответно на изпълнителните директори.

**Чл. 11.** (1)Прилагането на принципите и критериите при формиране на възнагражденията осигуряват прозрачност на получаваните възнаграждения.

 (2) Начинът на формиране на възнагражденията не трябва да противоречи на целите за устойчивост на дружеството, включително за опазване на околната среда, социални политики и корпоративно управление.

## ОПОВЕСТЯВАНЕ

**Чл. 12.** (1) Политиката по възнагражденията, приета от Общото събрание на акционерите, и Докладът по чл. 3 се публикуват на интернет страницата на „Булгар Чех Инвест Холдинг“ АД - <https://bcihsm.com/>. Политиката е достъпна безплатно, най-малко докато е в сила, а Докладът е достъпен безплатно за срок от 10 години.

1. „Булгар Чех Инвест Холдинг“ АД“ не включва в Доклада по чл. 3 специални категории лични данни на членовете на Съвета на директорите на дружеството по смисъла на чл. 9, параграф 1 от Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ, L 119/1 от 4 май 2016 г.) или лични данни, които се отнасят до семейното положение на тези лица. Дружеството обработва личните данни на лицата, включени в Доклада по чл. 3, с цел повишаване на корпоративната прозрачност по отношение на възнагражденията им и с оглед повишаване на отчетността на тези лица и надзора върху възнагражденията им от страна наакционерите.
2. След изтичането на срока по ал. 1, личните данни на членовете на Съвета на директорите, съдържащи се в Доклада по чл. 3, не могат да бъдат оповестявани, освен ако в закон не е предвиден по-дълъгсрок.
3. „Булгар Чех Инвест Холдинг“ АД оповестява Политиката си за възнагражденията и всяка последваща промяна в нея по ясен и достъпен начин, без да разкрива чувствителна търговска информация или друга информация, представляваща защитена от законатайна.
4. Информация за получените през годината възнаграждения от членовете на Съвета на директорите, както и за получени от тях други материални стимули, се представя с годишния доклад за дейността на „Булгар Чех Инвест Холдинг“ АД, който се приема от редовното годишно Общо събрание наакционерите.

## ДОПЪЛНИТЕЛНИРАЗПОРЕДБИ

**§ 1.** Настоящата Политика е приета в съответствие с Наредба № 48 от 20.03.2013г. за изискванията към възнагражденията на Комисията за финансов надзор.

**§ 2.** Настоящата Политика е разработена в съответствие с разпоредбите на Закона за публичното предлагане на ценни книжа за възнагражденията на членовете на управителните и контролните органи на публично дружество.

**§ 3.** Настоящата Политика за възнагражденията е приета от Съвета на директорите на „Булгар Чех Инвест Холдинг“ АД на05.08.2020г.и утвърдена от редовното годишно Общо събрание на акционерите на дружеството, провело се на 07.09.2020г.

Настоящата Политика за възнагражденията е промененаот Съвета на директорите на „Булгар Чех Инвест Холдинг“ АД на……………….2024г.и утвърдена от редовното годишно Общо събрание на акционерите на дружеството, провело се на ……………….2024г.